કંઈક વાતો વહેતી થઈઃ અલિયાના નવા સાથીદારો તો પોલીસવાળા છેઃ એની નવી બંદૂકો તો આ કે તે લાઈસન્સદાર ગૃહસ્થોની માલિકીની છેઃ એને કોઈએ નહીં પકડવાનો, એવો કોઈક ‘સર્ક્યુલર’ ફર્યો છેઃ ને એણે થોડી થોડી લૂંટો કરતા રહેવું એવી પણ કોઈક સત્તાવાળાઓ સાથે અંદરખાનેથી સમજણ છે કારણકે એવું જો એ ન કરે તો બાબર ચેતી જાયઃ અલિયો પોલીસને મળી ગયેલ છે એવી રંચ પણ શંકા બાબરને પડવી ન જોઈએઃ આવી આવી વાતોએ વેગ પકડયો.